Document ID: 31991D0073

ΑΠΟΦΑΣΗ ΤΗΣ ΕΠΙΤΡΟΠΗΣ της 31ης Ιανουαρίου 1991 όσον αφορά την εισαγωγή από τα κράτη μέλη ζωντανών χοίρων, νωπού χοιρείου κρέατος και προϊόντων με βάση το χοίρειο κρέας προελεύσεως Γιουγκοσλαβίας (91/73/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων ή προϊόντων με βάση το κρέας τους, προελεύσεως τρίτων χωρών (1), όπως τροποποιήθηκε τελευταία από την οδηγία 90/425/ΕΟΚ (2), και ιδίως το άρθρο 28,
Εκτιμώντας:
ότι η Γιουγκοσλαβία περιλαμβάνεται στον κατάλογο των τρίτων χωρών από τις οποίες τα κράτη μέλη επιτρέπουν την εισαγωγή βοοειδών, χοιροειδών και νωπού κρέατος, όπως ορίζεται στη απόφαση 79/542/ΕΟΚ του Συμβουλίου (3), όπως τροποποιήθηκε τελευταία από την απόφαση 90/485/ΕΟΚ της Επιτροπής (4),
ότι το πιστοποιητικό για την κτηνιατρική και υγειονομική κατάσταση των ζώων κατά τις εισαγωγές νωπού κρέατος από την Γιουγκοσλαβία, θεσπίστηκε με την απόφαση 81/547/ΕΟΚ της Επιτροπής (5), όπως τροποποιήθηκε από την απόφαση 83/70/ΕΟΚ (6) 7 ότι αναφέρθηκαν εστίες κλασικής πανώλης των χοίρων στη Σερβία και Βοϊβοδίνα 7 ότι οι αρμόδιες αρχές της Γιουγκοσλαβίας λαμβάνουν υγειονομικά μέτρα 7 ότι η παρούσα απόφαση πρέπει να επανεξεταστεί και, ει δυνατόν, να τροποποιηθεί λαμβάνοντας υπόψη την εξέλιξη της καταστάσεως όσον αφορά την εν λόγω ασθένεια 7 ότι πρέπει να ανασταλούν οι εισαγωγές χοίρων, νωπού κρέατος χοίρου και ορισμένων προϊόντων με βάση το χοίρειο κρέας 7 ότι το αναγκαίο πιστοποιητικό υγείας πρέπει να τροποποιηθεί ανάλογα 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι εισαγωγές από την Σερβία και Βοϊβοδίνα της Γιουγκοσλαβίας ζωντανών χοίρων, νωπού κρέατος που προέρχεται από τα ζώα αυτά και προϊόντων με βάση το χοίρειο κρέας πλην εκείνων που έχουν υποστεί μία από τις ακόλουθες κατεργασίες:
α) θερμική επεξεργασία σε ερμητικά κλεισμένα δοχεία με τιμή FC ΰιση ή μεγαλύτερη από 3 7 β) θερμική επεξεργασία διαφορετικού τύπου από εκείνον που αναφέρεται στο στοιχείο α), αλλά κατά την οποία η θερμοκρασία στο κέντρο είναι τουλάχιστον 70° C 7 γ) επεξεργασία που συνίσταται σε φυσική ζύμωση και ωρίμανση τουλάχιστον εννέα μηνών για τα ζαμπόν βάρους τουλάχιστον ίσου με 5,5 kg και παρουσιάζουν τα ακόλουθα χαρακτηριστικά:
- AW ΰισο ή μικρότερο από 0,93,
- PH ΰισο ή μικροτερο από 6,
αναστέλλονται.
Άρθρο 2
Η απόφαση 81/547/ΕΟΚ τροποποιείται ως εξής:
1. Στο άρθρο 1 παράγραφος 1:
- στο στοιχείο α): ο όρος «χοιρινό» διαγράφεται,
- προστίθεται το ακόλουθο στοιχείο γ):
«γ) νωπό κρέας κατοικιδίων χοίρων προερχόμενο από τη Γιουγκοσλαβία πλην της Σερβίας και Βοϊβοδίνας, που ανταποκρίνεται στις εγγυήσεις που καθορίζονται στο υγειονομικό πιστοποιητικό σύμφωνα με το παράρτημα Γ το οποίο πρέπει να συνοδεύει αυτήν την αποστολή.»
2. Στο Παράρτημα Α:
- στον τίτλο, ο όρος «χοιρινός» διαγράφεται,
- στην υποσημείωση (1), ο όρος «χοιρινός» διαγράφεται,
- στο σημείο IV «πιστοποιητικό υγείας» (1), το πέμπτο και το έκτο εδάφιο διαγράφονται.
3. Προστίθεται το παράρτημα Γ που επισυνάπτεται στην παρούσα απόφαση.
Άρθρο 3
Η παρούσα απόφαση εφαρμόζεται από την 1η Φεβρουαρίου 1991.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 31 Ιανουαρίου 1991.

Labels: 3
18
17
6